open-index/open-wikipedia-markdown huggingface dataset:
المقتفی لامر اللہ

**المقتفی لامر اللہ** (پیدائش: 9 مارچ 1096ء – وفات: 12 مارچ 1160ء) خلافت عباسیہ کا اکتیسواں خلیفہ تھا جس نے 1136ء سے 1159 تک حکمرانی کی۔

## سوانح
آپ کو منصب امامت و خلافت کی بشارت رسول اللہ صلی اللہ علیہ و آلہ وسلم نے خواب میں تشریف لا کر کے دی اور اسی لیے آپ نے المقتفی لامر اللہ کا لقب اختیار کیا ۔ آپ اہل اسلام کے بارہ امام میں سے گیارہویں نمبر پر امام مانے جاتے آپ کے دور امامت میں انتہائی زوال پزیر ادارہ خلافت بھرپور انداز میں واپس قائم ہوا ۔ آپ زبردست عالم فقیہہ فقہ عباسیہ بردار خوش اخلاق اور ایسی عمدہ خوبیوں کے مالک تھے کہ ائمہ میں آپ جیسے کم ہی ملتے ہیں آپ کے دور میں چھوٹے سے چھوٹا امر خلافت آپ کے حکم و اجازت سے ظاہر ہوتا۔ابن کثیر،البدایۃ و النہایۃ،ج12،ص 259۔،

## نسب
مستنجد باللہ کا نسب یوں ہے:

* المقتفی لامر اللہ محمد بن احمد المستظہر باللہ بن عبد اللہ المقتدی بامر اللہ بن محمد بن القائم بامر اللہ بن احمد القادر باللہ بن اسحاق بن جعفر المقتدر باللہ بن احمد المعتضد باللہ بن محمد الموفق باللہ بن ابوالفضل جعفر المتوکل علی اللہ بن محمد المعتصم باللہ بن ابوجعفر ہارون الرشید بن ابو عبد اللہ محمد المہدی باللہ بن ابوجعفر المنصور بن محمد بن علی بن عبد اللہ بن علی بن عبد اللہ بن عباس بن عبد اللہ بن عباس بن عباس بن عبد المطلب۔

## مزید دیکھیے

* خلافت عباسیہ
* المستنجد باللہ
* المستظہر باللہ

## حوالہ جات

* 

زمرہ:1096ء کی پیدائشیں
زمرہ:1160ء کی وفیات
زمرہ:پانچویں صدی ہجری کی پیدائشیں
زمرہ:چھٹی صدی ہجری کی وفیات
زمرہ:بارہویں صدی کے عباسی خلفا
زمرہ:دوسری صلیبی جنگ کے مسلمان
زمرہ:ویکی ڈیٹا سے مختلف مختصر وضاحت
زمرہ:عباسی خلفا کے بیٹے
زمرہ:افریقی نژاد عراقی شخصیات
زمرہ:دوسری صلیبی جنگ کی مسیحی شخصیات
زمرہ:عراقی شاعر
زمرہ:خاندانی شجرہ نسب سانچے
زمرہ:بغداد میں وفات پانے والی شخصیات
زمرہ:سانچہ حوالہ جات میں نامعلوم پیرامیٹر پر مشتمل صفحات
زمرہ:بغداد میں پیدا ہونے والی شخصیات
المستضی بامر اللہ

[240x240px|link=https://en.wikipedia.org/wiki/File:Turquoise_glass_stamp_of_calif_Mustadi_1170_1180.jpg|تصغیر|المستضی بامر اللہ کی لاجوردی مہر - ([برٹش میوزیم)]]**المستضی بامر اللہ** (پیدائش: 23 مارچ 1142ء– وفات: 30 مارچ 1180ء) خلافت عباسیہ کا تینتیسواں خلیفہ تھا جس نے 1170ء سے 1180ء تک حکمرانی کی۔ مستضی کے دور میں صلاح الدین ایوبی نے دنیائے اسلام میں شہرت پائی۔

## سوانح
مستضی کی پیدائش بغداد میں بروز سوموار 23 شعبان 536ھ مطابق 23 مارچ 1142 کو ہوئی۔ پیدائشی نام الحسن بن یوسف تھا۔ کنیت ابو محمد اور لقب شاہی المستضی بامر اللہ تھا۔ مستضی کی والدہ ارمنیہ تھی جسے عصمت بھی کہا جاتا تھا۔

## نسب
مستضی کا نسب یوں ہے:

المستضی بامر اللہ حسن بن یوسف المستنجد باللہ بن محمد المقتفی لامر اللہ بن احمد المستظہر باللہ بن عبد اللہ المقتدی بامر اللہ بن محمد بن القائم بامر اللہ بن احمد القادر باللہ بن اسحاق بن جعفر المقتدر باللہ بن احمد المعتضد باللہ بن محمد الموفق باللہ بن ابوالفضل جعفر المتوکل علی اللہ بن محمد المعتصم باللہ بن ابوجعفر ہارون الرشید بن ابو عبد اللہ محمد المہدی باللہ بن ابوجعفر المنصور بن محمد بن علی بن عبد اللہ بن علی بن عبد اللہ بن عباس بن عبد اللہ بن عباس بن عباس بن عبد المطلب۔

## تخت نشینی
بروز ہفتہ 2 ربیع الثانی 566ھ مطابق 12 دسمبر 1170ء کو المستنجد باللہ کا انتقال ہوا تو مستضی کو خلیفہ تسلیم کر لیا گیا۔ بروز اتوار 10 ربیع الثانی 566ھ مطابق 20 دسمبر 1170ء کو باقاعدہ طور پر رسم تخت نشینی و بیعت عامہ ہوئی۔ اُس روز مستضی نے ایک ہزار سے زائد خلعت تقسیم کیے۔ جمعہ 21 ربیع الثانی 566ھ مطابق یکم جنوری 1171ء کو الروح بن الحدثنی کو بغداد کا قاضی القضاۃ مقرر کیا۔ وزیر استاد عضدالدولہ کو خلعت سے نوازا اور غلاموں سے 17 امیر مقرر کیے اور واعظوں کو اجازت دے دی گئی۔

## عہد خلافت کے واقعات
مستضی بامر اللہ کے عہد حکومت کے واقعات بااعتبار سنہ ہجری یوں ہیں:

* 10 ستمبر 1171ء: مصر کی دولت فاطمیہ کے آخری حکمران العاضد لدین اللہ کا انتقال ہوا۔ دولت فاطمیہ ختم ہو گئی اور مصر میں ایوبی سلطنت کو عروج حاصل ہوا۔
* 17 ستمبر 1171ء: صلاح الدین ایوبی کے حکم سے مصر میں بنو عباس کا خطبہ پڑھا گیا۔
* 6 اکتوبر 1171ء: صلاح الدین ایوبی نے مصر سے ٹیکس ساقط کر دیا۔
* 574ھ/ 1179ء: صلاح الدین ایوبی نے حجاج سے ٹیکس ساقط کر دیا اور امیر مکہ اور امیر الحج کے لیے آمدنی مقرر کی۔

## وفات
ماہِ شوال 575ھ کے اواخر میں (اواخر مارچ 1180ء) مستضی علیل ہوا اور اُس کی بیوی نے اِس بیماری کو چھپانا چاہا مگر ایسا ممکن نہ ہو سکا۔ بخار طول پکڑ گیا اور آخر شوال تک مستضی بستر علالت پر رہا۔ مستضی کی بیماری کے دوران الناصر لدین اللہ کی خلافت کی بیعت کرلی گئی۔ 30 مارچ 1180ء کو مستضی 38 سال کی عمر میں بغداد میں فوت ہوا۔

## حوالہ جات


زمرہ:1180ء کی وفیات
زمرہ:چھٹی صدی ہجری کی پیدائشیں
زمرہ:چھٹی صدی ہجری کی وفیات
زمرہ:بارہویں صدی کے عباسی خلفا
زمرہ:1142ء کی پیدائشیں
زمیندار

تصغیر|خواجہ سلیم اللہ، ڈھاکہ کے زمیندار جو نواب کا لقب استعمال کرتے تھے۔

**زمیندار** زیر کاشت یا قابل کاشت اراضی یا گاؤں کا مالک ہوتا ہے۔ برصغیر میں اصطلاح اشرافیہ کے لیے بھی استعمال ہوتی ہے۔ **زمیندار** خاندان اپنے نام کے ساتھ خاندانی نام سابقے کے طور پر استعمال کرتے ہیں جن میں بابو، شری، رائے، راو، چودھری، خان، سردار،میرزا،بیگ،آغا، ملک، ٹھاکر، وڈیرو وغیرہ قابل ذکر ہیں۔

## حوالہ جات

زمرہ:اردو الفاظ اور جملے
زمرہ:بنگالی زبان کے الفاظ اور جملے
زمرہ:بنگلہ دیش میں القاب
زمرہ:بنگلہ دیش میں جاگیردارانہ نظام
زمرہ:بھارت کا جاگیردارانہ نظام
زمرہ:بھارتی الفاظ اور جملے
زمرہ:پاکستان میں جاگیردارانہ نظام
زمرہ:مغلیہ سلطنت
زمرہ:ہندوستانی القاب
زمرہ:ویکی ڈیٹا سے مختلف مختصر وضاحت
زمرہ:بھارتی اشرافیہ
زمرہ:محصول بندی
نواب ڈھاکہ

[تصغیر|نواب سر سلیم اللہ عید کے موقے پر اپنے اہل خانہ کے ہمراہ، [احسن منزل کے سامنے]]

**نواب ڈھاکہ** () ڈھاکہ کے سب سے بڑے مسلم زمیندار تھے۔ نواب کا خطاب برطانوی راج کے دوران میں جنگ آزادی ہند 1857ء کے وقت انگریزوں سے وفاداری کی وجہ سے دیا گیا تھا۔

## حوالہ جات

## بیرونی روابط
* Official Web Site of the Dhaka Nawab family
* 

زمرہ:بنگلہ دیشی خاندان
زمرہ:نوابان ڈھاکہ
زمرہ:ڈھاکہ کا نواب خاندان
زمرہ:ڈھاکہ
ٹرانس جین

**ٹرانس جین** یا **ٹرانسجین** سے مُراد ہے وراثوں کا باہمی تبادلہ۔ یعنی وراثوں کا ایسا تبادلہ جو ایک نوع سے کسی دوسری نوع کے درمیان (تجربہ گاہ میں) کیا جائے۔ ایسی دو انواع کا آپس میں کسی بھی قسم کا قریبی ربط ہونا ضروری نہیں ہے۔ ایک جرثومے اور ایک مینڈک کے درمیان بھی وراثوں کا تبادلہ کیا جا سکتا ہے۔ سائنسی طور پر یہ بات مسلمہ حیثیت رکھتی کہ جرثومہ ایک اکائی والی جان دار شے ہے جبکہ میڈک ایک کئی اکائیوں کا جاندار ہے۔ لیکن پھر بھی مینڈک کی خصوصیات کو جراثیم میں یا جراثیم کی خصوصیات کو مینڈک میں آسانی سے منتقل کیا جا سکتا ہے۔ اس طزز کی منتقلی کو ہی ’’ٹرانس جین‘‘ کہا جاتا ہے۔ اس وقت ترقی یافتہ دنیا کے دو بڑے ادارے ’’ٹرانس جین‘‘ پر تحقیق میں بہت زیادہ دلچسپی لے رہے ہیں۔ ایک فوج اور دوسری دوا سازی کی صنعت۔ امریکن ملٹری اس وقت ’’ٹرانس جینک ریسرچ‘‘ کو فنڈ فراہم کرنے والے سر فہرست تین اداروں میں شامل ہے۔ اس سلسلے میں امریکی فوج کا ادارہ ’’ڈارپا‘‘ پیش پیش ہے۔ ڈارپا (DARPA) سے مراد ہے، ’’ڈیفینس ایڈوانس ریسرچ پراجیکٹس ایجنسی‘‘۔ ڈارپا اب تک، فوج کے مقاصد کے لیے کئی کامیاب تجربے چکی ہے۔ انھوں نے ایک بکری ڈیزائن کی ہے جس کے ڈی این اے کے ساتھ مکڑی کا ڈی این اے ملایا گیا ہے۔ ہم اِس ٹرانس جینک گوٹ کو ’’سپائڈر گوٹ‘‘ بھی کہہ سکتے ہیں۔ اس بکری کی پیداوار سے اُن کا مقصد سپائیڈر سلک کا حصو ہے۔ سپائیڈر سِلک جو مکڑی اپنے لعاب سے بناتی ہے، اِس تجربہ سے قبل صرف فوج کے لعاب سے ہی حاصل کیا جاتا تھا۔ یہ دنیا کا مضبوط ترین دھاگا ہے جو نہ صرف ہر شے سے ہلکا ہے بلکہ اس کی قوتِ برداشت اور لچک بھی دنیا کے ہر سِلک سے بہتر ہے۔ بکری کے ساتھ مکڑی کے جینز کا اس طرح تبادلہ کیا گیا کہ ڈیزائن شدہ بکریاں اب ایسا دودھ دیتی ہیں جس میں ایک اضافی پروٹین سپائڈر سلک فراہم کرتی ہے۔ جو سِلک مکڑیوں سے حاصل کیا جاتا تھا اب وہ بکری کے دودھ سے حاصل کیا جا رہا ہے اور یوں امریکی فوج نے اپنے لیے نئے، ہلکے پھلکے بُلِٹ پروف جیکٹس، نئے پیراشُوٹس، نئے رسّے، نئے بیگز اور نئے جال (کارگو نیٹس) بنالیے ہیں جو بڑے سے بڑے بوجھ گرادینے پر بھی نہیں ٹوٹتے۔ چنانچہ یہ ایک ثبوت ہے، اس بات کا کہ مختلف انواع کے ڈی این اے کے مختلف ٹکڑے کاٹ کر ایک دوسرے میں یوں لگائے جا سکتے ہیں جیسے ہم دو مختلف درختوں کی الگ الگ قلمیں آپس میں جوڑ کر ایک تیسرا نیا درخت اپنے گھر میں پیدا کر لیتے ہیں۔

## نقصانات
وراثیاتی طور پر ترمیم شدہ پودوں کے استعمال کے بہت سے نقصانات بھی ہیں ان میں جو پروٹین پیدا ہوتی ہے وہ انسان کے جسم میں جا کر بہت سے بیماریوں کی وجہ بن سکتی ہیں۔ ان کے استعمال سے خوراک کی الرجی بھی جنم لے رہی ہے جو بچوں پر جان لیوا طریقوں سے اثراندز ہو رہی ہے۔

## حوالہ جات

زمرہ:حیاتیاتی انجینئرنگ
زمرہ:وراثیات
زمرہ:ویکی ڈیٹا سے مختلف مختصر وضاحت
خود مختار اشتراکی صوبہ کوسووہ

**خود مختار اشتراکی صوبہ کوسووہ** (; ، ) اشتراکی وفاقی جمہوریہ یوگوسلاویہ کی ریاست اشتراکی جمہوریہ سربیا کے دو خود مختار صوبوں میں سے ایک تھا۔

## بیرونی روابط
* Constitution of Kosovo (1974) 
* Constitutions of Kosovo 

زمرہ:1945ء میں قائم ہونے والے ممالک اور علاقے
زمرہ:1990ء میں تحلیل ہونے والی ریاستیں اور عملداریاں
زمرہ:جدید تاریخ کوسوو
زمرہ:خود مختار صوبے
زمرہ:سرد جنگ کی سابقہ سیاست
زمرہ:کوسووہ میں اشتمالیت
زمرہ:سربیا میں اشتمالیت
زمرہ:البانوی زبان بولنے والے ممالک اور علاقہ جات
زمرہ:سرب کروشیائی زبان بولنے والے ممالک اور علاقہ جات
زمرہ:ترک زبان بولنے والے ممالک اور علاقہ جات
سوارا بھاسکر

**سُوَارا بھاسکر** (ولادت: 9 اپریل 1988ء ) ایک بھارتی فلمی اداکارہ ہے۔ اس نے زیادہ تر بالی‌وڈ فلموں میں کام کیا۔ اپنی بہترین اداکاری کی بدولت اسے دو مرتبہ اسکرین اعزازات سے نوازا اور تین مرتبہ فلم فیئر اعزاز کے لیے نامزد بھی کیا گیا۔

سوارا جو ایک نیول آفیسر چترپو ادے بھاسکر کی بیٹی ہے، دہلی میں پلی بڑھی۔ دہلی یونیورسٹی سے انگریزی میں بی اے ڈِگری حاصل کرنے کے بعد جواہر لال نہرو یونیورسٹی میں ایم اے سماجیات کے لیے داخلہ لیا۔

سوارا نے 2009ء میں اپنی شروعاتی فلم مدھولال کیپ واکنگ میں معاون کردار ادا کیا۔ 2011ء میں فلم تنو ویڈز منو میں معاون کردار نبھایا، جس میں اس کی اداکاری وسیع پیمانے پر اعتراف کی گئی۔ اس فلم میں اس کی کارکردگی کو فلم تنقید نگاروں کی طرف سے سراہا گیا اور فلم فیئر اعزاز برائے بہترین معاون اداکارہ کے لیے نامزد کیا گیا۔ 2013ء کی رومانی فلم رانجھنا میں جسے فلمی ناقدین نے خراجِ تحسین پیش کیا، اس کی اداکاری کو بہت سراہا گیا۔ اس فلم کی اداکاری کے تعلق سے اسے دوسری مرتبہ فلم فیئر اعزاز برائے بہترین معاون اداکارہ کے لیے نامزد کیا گیا۔ تنو ویڈز منو ریٹرنز کی اداکاری کو بھی بڑی تعریفیں ملیں، اس کے بعد فلم پریم رتن دھن پایو میں کردار نبھایا۔ یہ دونوں فلمیں 2015ء میں سب سے زیادہ آمدنی حاصل کرنے والی فلمیں ہیں۔ 2016ء کی فلم نل بٹے سناٹا اور 2017ء کی فلم انارکلی آف آراہ کو بھی نگاہِ تحسین سے دیکھا گیا جن میں اس نے بطور ستارہ اہم کردار نبھایا ہے۔ اسے اول الذکر کے لیے اسکرین تنقیدی اعزاز برائے بہترین اداکارہ سے نوازا گیا اور آخر الذکر کو فلم فیئر اعزاز ناقدین برائے بہترین اداکارہ نامزد کیا گیا۔

## ابتدائی زندگی اور تعلیم
سوارا 9 اپریل 1988ء کو بھارت کے دہلی میں ایک نیول آفیسر اور بہاری پروفیسر کے ہاں ہوئیں۔ اس کا والد چترپو ادے بھاسکر تیلگو نیول آفیسر تھے اور اس کی والدہ جواہر لال نہرو یونیورسٹی میں پروفیسر تھی۔ ان کی نانی کا تعلق وارانسی سے تھا۔ سوارا نے دہلی ہی میں پرورش پائی۔ اور سردار پٹیل ودیالیا سے اسکولی تعلیم پائی۔ اس کے بعد دہلی یونیورسٹی کے مرانڈا ہاؤس سے بی اے انگریزی کی تعلیم حاصل کی جہاں ایک دوسری اداکارہ منیشا لامبا ان کی ہم جماعت تھیں۔ اس کے بعد انھوں نے جواہر لال نہرو یونیورسٹی سے سماجیات میں ایم اے حاصل کی۔

## پیشہ وارانہ زندگی
سوارا بھاسکر فلموں میں اداکاری شروع کرنے سے پہلے دہلی میں این کے شرما کے "ایکٹ ون" تھیٹر گروپ سے وابستہ تھیں۔. وہ 2008ء میں ممبئی منتقل ہوئیں۔

## پروڈیوسر
سوارا بھاسکر نے 25 جنوری 2019ء کو اپنے بھائی ایشان بھاسکر کے ساتھ اپنے پروڈکشن ہاؤس، ***کہانی والے*** کی بنیاد رکھی۔

## فلموں کی فہرست

## ٹیلی ویژن

## اعزازات

## مزید دیکھیے
* بھارتی فلمی اداکارا ؤں کی فہرست
* بھارتی سنیما

## حوالہ جات

## بیرونی روابط

* 
* 

زمرہ:1988ء کی پیدائشیں
زمرہ:اکیسویں صدی کی بھارتی اداکارائیں
زمرہ:بقید حیات شخصیات
زمرہ:بھارتی اسٹیج اداکارائیں
زمرہ:بھارتی فلمی اداکارائیں
زمرہ:جواہر لعل نہر یونیورسٹی کے فضلا
زمرہ:دہلی کی اداکارائیں
زمرہ:شہریت ترمیمی قانون احتجاج میں شامل لوگ
زمرہ:فاضل جامعہ دہلی
زمرہ:فوجیوں کے بچے
زمرہ:ہندی سنیما کی اداکارائیں
زمرہ:عمر کے تنازعات
زمرہ:دہلی کی شخصیات
زمرہ:بھارتی ویب سیریز کی اداکارائیں
موریشور پنگلے

**نیل کنٹھ موریشور پنگلے** یا **موریشور پنگلے** سنہ 1683ء سے 1689ء تک چھ برس مرہٹہ سلطنت کے پیشوا رہے۔ موریشور موروپنت تریمبک پنگلے کے بیٹے اور بھی روجی پنگلے کے بڑے بھائی تھے۔

سنہ 1689ء میں نیل کنٹھ موریشور بھی مرہٹہ حکمران سمبھاجی کے ساتھ قتل کر دیے گئے۔
## حوالہ جات

زمرہ:1689ء کی وفیات
زمرہ:مہاراشٹر کی شخصیات
زمرہ:مرہٹہ سلطنت کی شخصیات
بہی روجی پنگلے

**بھی روجی پنت پنگلے** یا **بَھیرَوجی پنت پِنگلے** (مراٹھی: बहिरोजीपंत पिंगळे / भैरवजीपंत पिंगळे) موروپنت تریمبک پنگلے کے چھوٹے بیٹے تھے۔ ان کے والد موروپنت پنگلے شیواجی مہاراج کے پہلے پیشوا تھے۔ جب سنہ 1711ء میں کانہوجی آنگرے ستارا شہر پر حملہ آور ہوا تو بھی روجی کو گرفتار کرکے اپنے ساتھ لے گیا۔ فوراً شاہو اول نے بالاجی وشوناتھ کو حکم دیا کہ اسے رہا کروائیں اور پیشوا کے منصب کی شکل میں انھیں اختیار دیا تاکہ وہ بادشاہ کی جانب سے کانوجی آنگڑے سے گفت و شنید کریں۔
## حوالہ جات

* Bombay University – *Maratha History – Seminar Volume*
* New History of Marathas by G S Sardesai (Phoenix Publications).
* Advanced Study in the History of Modern India 1701-1813 .Jaswant Lal Mehta (New Dawn Press - New Delhi )
* New Cambridge History of India: The Marathas, 1600-1818 By Stewart Gordon, Cambridge University Press.
* A History of the Maratha People by G.A.Kincaid and Rao Bahadur D.B.Parasnis (Humphrey Milford Oxford University Press).

زمرہ:مہاراشٹر کی شخصیات
زمرہ:مرہٹہ سلطنت کی شخصیات
زمرہ:ویکی ڈیٹا سے مختلف مختصر وضاحت
بالاجی وشوناتھ

**بالاجی وشوناتھ** (1662ء – 1720ء) جو **پیشوا بالاجی وشوناتھ** کے نام سے معروف ہیں، مرہٹہ سلطنت کے چھٹے اور موروثی پیشواؤں میں پہلے پیشوا ہیں جن کا تعلق ایک چت پاون کوکنستھ برہمن ہندو خاندان سے تھا جسے اٹھارویں صدی عیسوی میں مرہٹہ سلطنت پر خاصا اثر و رسوخ حاصل تھا۔

بالاجی وشوناتھ نے نوجوان مرہٹہ حکمران شاہو اول کی سلطنت کے استحکام میں خاصی مدد کی جو مغلوں کے حملوں سے ناتواں ہو رہی تھی۔ انھیں مرہٹہ ریاست کا دوسرا بانی بھی کہا جاتا ہے۔ بعد ازاں ان کا بیٹا باجی راؤ پیشوا بنا۔ ان کے دوسرے فرزند چمناجی اپا نے وسائی قلعہ حاصل کیا تھا۔

## ابتدائی زندگی
بالاجی وشوناتھ (بھٹ) چت پاون کوکنستھ برہمن خاندان میں پیدا ہوئے۔ ان کا آبائی وطن کوکن کی ساحلی پٹی تھا جو اب مہاراشٹر میں شامل ہے۔ ان کا خاندان ریاست جنجیرہ کے شیدی کے زیر نگین شری وردھن کا موروثی دیشمکھ تھا۔ بالاجی مغربی گھاٹ کے اوپری حصے میں ملازمت کی تلاش میں آئے اور متعدد مرہٹہ جرنیلوں کی کمان میں کرائے کے سپاہی کی حیثیت سے کام کیا۔

چھترپتی سمبھاجی یا ان کے بھائی راجا رام اول کے دور حکومت میں بالاجی وشوناتھ مرہٹہ سلطنت کے انتظام و انصرام کا حصہ بنے۔ کچھ عرصے انھوں نے جنجیرہ میں مرہٹہ جرنیل دھناجی جادھو کے محاسب کے طور پر بھی کام کیا۔ 1699ء سے 1702ء تک بالاجی پونہ کے اور 1704ء سے 1707ء تک دولت آباد کے سر صوبیدار رہے۔ دھناجی کی وفات تک بالاجی نے اپنے آپ کو ایک ایماندار اور قابل افسر منوا لیا تھا۔

دھناجی کی وفات کے بعد ان کے بیٹے اور جانشین چندر راؤ جادھو سے ان کی نہیں بنی اور وہ چھترپتی شاہو کے پاس چلے گئے جہاں ان کی صلاحیتوں نے شاہو کو متاثر کیا اور انھیں اپنا معاون بنا لیا۔

## حوالہ جات

زمرہ:1662ء کی پیدائشیں
زمرہ:1720ء کی وفیات
زمرہ:بھارتی ہندو
زمرہ:پونے کی شخصیات
زمرہ:پیشوا خاندان
زمرہ:مرہٹہ سلطنت کی شخصیات
زمرہ:مہاراشٹر کی شخصیات
زمرہ:ہندو جنگجو
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہندوستانی فرماں روا
زمرہ:سترہویں صدی کی پیدائشیں
زمرہ:اٹھارویں صدی کی وفیات
پرشورام تریمبک کلکرنی

**پرشورام تریمبک کلکرنی** (1660ء – 1718ء) جو **پرشورام پنت پرتی ندھی** کے نام سے معروف ہیں، مرہٹہ سلطنت کے ایک پردھان اور سردار تھے۔ چھترپتی راجا رام اول اور تارابائی کے دور حکومت میں پرشورام سلطنت کے نمائندہ کے منصب پر فائز رہے۔ ستائیس سالہ جنگ میں ان کا تعاون اور کردار انتہائی اہم خیال کیا جاتا ہے۔ نیز پرشورام کلکرنی مہاراشٹر کی نوابی ریاستوں وشال گڑھ اور اوندھ کے بانی بھی ہیں۔

## حوالہ جات
* ‘Satarchya Pratinidhi Gharanyacha Itihas’ (Marathi) by Anant Narayan Bhagwat
* ‘Marathi Riyasat Volume II’ (Marathi) by Govind Sakharam Sardesai
* ‘Pant Pratinidhi Bakhar’ (Marathi)

زمرہ:1660ء کی پیدائشیں
زمرہ:1718ء کی وفیات
زمرہ:مرہٹہ سلطنت کی شخصیات
زمرہ:ویکی ڈیٹا سے مطابقت رکھنے والی مختصر تفصیل
لیلا چرتر

**لیلا چرتر** مہانوبھو فرقے کے گرو چکردھر سوامی کے سوانح حیات پر مشتمل ہے۔ نیز اس میں چکردھر کے اسفار اور روزمرہ زندگی کے متعلق ان کے اقوال و نصائح بھی مذکور ہیں۔ یہ کتاب مہانوبھو فرقے کی مقدس کتابوں میں سے ایک ہے۔

اس کے مصنف مہانوبھو فرقے کے پیروکار مھائی بھٹ ہیں جنھوں نے لیلا چرتر کو تیرہویں صدی عیسوی کے اواخر میں مرتب کیا۔ نیز یہ کتاب مراٹھی ادب کی اولین معلوم تصنیفی کاوش ہے۔

## حوالہ جات

زمرہ:ہندو ادب
زمرہ:ہندومت کے متعلق نامکمل مضامین
زمرہ:ویکی ڈیٹا سے مختلف مختصر وضاحت
مفت اور آزاد-مصدر سافٹ ویئر

[تصغیر|مفت اور آزاد-مصدر سافٹ ویئر، [لینکس منٹ کا ایک منظر، جس پر ایکسفس، فائرفاکس، ایک کیلکولیٹر پروگرام، کیلنڈر، گمپ اور وی ایل سی میڈیا پلیئر چل رہا ہے]]

**مفت اور آزاد-مصدر سافٹ ویئر** (Free and open-source software) سے مراد وہ سافٹ ویئر ہے جو مفت سافٹ ویئر اور آزاد-مصدر سافٹ ویئر، دونوں درجات میں شمار ہوتا ہے۔ یعنی، یہ ایسا سافٹ ویئر ہے جو جس کا مفت سافٹ ویئر اجازت نامہ کسی بھی شخص کو اس کے کسی بھی قسم کے استعمال، نقل، مطالعے اور تبدیلی کی اجازت دیتا ہے اور اس کا سورس کوڈ آزادانہ تقسیم کے لیے دستیاب کرکے، سافٹ ویئر کے ڈیزائن میں رضاکارانہ بہتری کے لیے لوگوں کی حوصلہ افزائی کی جاتی ہے۔ یہ ملکیتی سافٹ ویئر کے بالکل برعکس ہوتا ہے، جس میں سافٹ ویئر سخت کاپی رائٹ کے تحت پیش کیا جاتا ہے اور اس کا سورس کوڈ عموماً صارفین سے مخفی رکھا جاتا ہے۔

زمرہ:سافٹ ویئر کے اجازت نامے
زمرہ:چھوٹے پیغام خانوں کا استعمال کرنے والے مضامین
زمرہ:مفت سافٹ ویئر
زمرہ:ویکی ڈیٹا سے مختلف مختصر وضاحت
داس بودھ

**داس بودھ** (مراٹھی میں اس کا مفہوم "شاگرد کو نصیحت" ہے) سترہویں صدی عیسوی کی ادویت ویدانت سے مزین ایک کتاب ہے جسے سنت سمرتھ رام داس نے اپنے شاگرد کلیان سوامی کو زبانی بیان کیا تھا۔ داس بودھ میں قارئین کی روحانی امور مثلاً فنائیت اور حصول علم پر رہنمائی کی گئی ہے۔ نیز اس میں روزمرہ زندگی میں پیش آنے والے سوالات کے جواب دینے اور ان کا حل تلاش کرنے میں مدد کی کوشش کی بھی گئی ہے۔

## پس منظر
مہاراشٹر کے مراٹھی شاعر ست گرو سمرتھ رام داس سوامی (1608ء – 1681ء) نے داس بودھ کو سنہ 1654ء میں مرتب کیا تھا۔ اس کتاب میں استاد اور شاگرد کے درمیان مکالماتی طرز پر مذہبی زندگی سے متعلق نثر میں جامع ہدایات پیش کی گئی ہیں۔ خیال ہے کہ ضلع رائے گڑھ، مہاراشٹر میں واقع شیوتھرگل غار میں استاد نے اسے اپنے شاگرد کو املا کروایا تھا۔

## اسلوب
داس بودھ مراٹھی نظم میں تحریر کی گئی ہے۔ کتاب کل 7751 اوی پر مشتمل اور بیس ابواب پر محیط ہے۔ ہر باب میں دس ذیلی ابواب رکھے گئے ہیں اور ہر ذیلی باب میں اشعار کی تعداد مختلف ہے تاہم اوسطاً ہر ذیلی ذباب تیس سے چالیس اشعار پر مشتمل ہے۔ تاہم کچھ ابواب خاصے طویل بھی ہیں۔

## مقبولیت
داس بودھ ہندوستان میں صدیوں سے مقبول رہی اور اب مغربی ممالک میں بھی یہ مقبول ہو رہی ہے۔ انچ گری سامپردائے اور سدھ رامیشور مہاراج نے بھی داس بودھ پڑھنے کی ہدایت دی ہے۔

## تراجم
داس بودھ کو ہندوستان اور بیرون ہند کی بہت سی زبانوں میں منتقل کیا گیا جن میں جرمن، انگریزی، ہندی، تمل، تیلگو، کنڑ، گجراتی اور سندھی قابل ذکر ہیں۔

## حوالہ جات

## بیرونی روابط

* An English translation of the ''Dāsbodh'' (PDF) http://www.sadgurubhagwanshreedharswamimaharaj.com/Dāsbodh.pdf 
* Online library containing ''Dāsbodh'' in various languages and other literature by Samarth Ramdas Swami
* Shri ''Dasbod''h of Shri Samartha Ramdas (Original Marathi) - Free Download at archive.org
* Ranjit Maharaj tells about the use of the  ''Dasbodh''

زمرہ:1654ء کی کتابیں
زمرہ:روحانیت کے متعلق کتابیں
زمرہ:سترہویں صدی کی بھارتی کتب
زمرہ:ہندو متون
زمرہ:مراٹھی زبان کا ادب
زمرہ:ویکی ڈیٹا سے مختلف مختصر وضاحت
زمرہ:ادویت
کرست پران

**کرست پران** (دیوناگری: क्रिस्त पुराण) مراٹھی اور کونکنی زبانوں میں ایک رزمیہ نظم ہے جس میں یسوع مسیح کے حالات زندگی بیان کیے گئے ہیں۔ اس کے مصنف ٹامس اسٹیفنز (1549ء – 1619ء) ہیں۔ کرست پران میں انھوں نے ہندو مت کے پرانوں کے اسلوب میں ابتدائے آفرینش سے یسوع مسیح کے عہد تک انسانیت کی تاریخ نظم کی ہے۔

سنہ 1930ء کی دہائی تک کرست پران مہاراشٹر کے کچھ گرجا گھروں میں مقبول رہا اور خاص تقریبات میں اسے ترنم سے پڑھنے کا رواج تھا۔ تاہم کتاب کی پہلی اشاعت کا اصل نسخہ اب تک دریافت نہیں ہو سکا ہے۔ خیال ہے کہ مصنف کی زندگی میں سنہ 1616ء میں یہ پہلی بار شائع ہوا۔

## کتابیات
* Falcao, Nelson. *Kristapurāṇa, a Christian-Hindu encounter: a study of inculturation in the Kristapurāṇa of Thomas Stephens, S.J. (1549-1619)*. Anand: Gujarat Sahitya Prakash, 2003. .
* Coelho, Ivo. "Thomas Stephens’ Khristapurāṇa: A New Edition and Translation by Nelson Falcao, SDB." *Divyadaan: Journal of Philosophy and Education* 20/3 (2009) 473-482.
* Coelho, Ivo. "Review Article: A Significant Publication." [Review of Phādara Thomasa Stīphanskṛta Khristapurāṇa, ed. and tr. Nelson Falcao (Bangalore: Kristu Jyoti Publications, 2009.] *Vidyajyoti Journal of Theological Reflection* 74/4 (April 2010) 307-314.
* See also Indian Christian Writings: A Bibliography

زمرہ:1616ء کی کتابیں
زمرہ:1616ء کی نظمیں
زمرہ:رزمیہ نظمیں
زمرہ:کونکنی
زمرہ:مراٹھی زبان کا ادب
زمرہ:ہندوستانی تواریخ
زمرہ:بھارتی کتب
زمرہ:سترہویں صدی کی کتابیں
زمرہ:پران
زمرہ:بھارت میں کیتھولکیت
پوواڑا

**پوواڑا** () مراٹھی شاعری کی ایک صنف ہے جو سترہویں صدی عیسوی میں ہندوستان میں سامنے آئی۔ یہ رزمیہ شاعری کی ایک شکل ہے جس میں پراثر اور جوشیلے لب و لہجے میں تاریخی واقعات نظم کیے جاتے ہیں۔ ان نظموں کو لکھنے اور گانے والوں کو "شاہیر" (شاعر) کہا جاتا ہے۔ بیشتر ابتدائی پوواڑے عظیم تاریخی واقعات کے عینی شاہدین نے خود نظم کیے ہیں۔

## تفصیلات
کچھ عرصے بعد پوواڑا کے پیشہ ور گلوکاروں کی ذات وجود میں آگئی جسے گوندھلی کہا جاتا ہے۔ اولین قابل ذکر پوواڑا افضل خاناچا ودھ (افضل خان کا قتل) (1659ء) ہے جسے اگنی داس نے لکھا تھا، اس میں شیواجی کے دشمن افضل خان اور ان کے قتل کی واردات بیان کی گئی ہے۔ اگلا مشہور پوواڑا تلسی داس کا تاناجی ملوسارے ہے جس میں سینہہ گڑھ قلعہ پر تاناجی کی فتح مندی کو نظم کیا گیا ہے۔

پیشواؤں کے عہد اقتدار میں متعدد شاہیر کا ذکر ملتا ہے جن میں رام جوشی (1744ء – 1819ء)، ہوناجی بالا (1754ء – 1844ء) اور پربھاکر (1769ء – 1843ء) مشہور ہیں، انھوں نے بہت سارے پوواڑے نظم کیے۔

سنہ 1891ء میں تقریباً ساٹھ پوواڑوں کو ہیری اربرناٹ ایکورتھ اور ایس ٹی شالی گرام نے یکجا کرکے "اتہاس پرسدھ پرشانچے و استریانچے پوواڑے" کے عنوان سے شائع کیا۔ ان میں سے دس پوواڑوں کو ایکورتھ نے انگریزی میں ترجمہ کرکے سنہ 1894ء میں شائع کیا تھا۔

مشہور مراٹھی فلم "می شیواجی راجے بھوسلے بولتو" (2009ء) میں "افضل خانچا ودھ" پوواڑا دکھایا گیا ہے۔

## حوالہ جات

* H. A. Acworth and S. T. Shaligramgot the powada of afazaj vadha written by aagindas in kolhapur shivshahir purshottam raut

## بیرونی روابط
* A website on powada
* Povada/पोवाडा at TransLiteral.org

زمرہ:مراٹھی زبان کا ادب
زمرہ:ہندوستانی اسالیب موسیقی
زمرہ:ہندوستانی لوک موسیقی
کلاس روم کا ماحول

**کلاس روم کا ماحول** کلاس روم کے نظم کا ایک اہم حصہ ہے۔ یہ ماحول ان تعلقات اور روابط کا نام ہے جو ایک مدرس اور طلبہ کے بیچ قائم ہوتے ہیں۔ اس تصور کے پس پردہ یہ خیال ہے مدرس کی شخصیت طلبہ کے رویوں پر اثر انداز ہوتی ہے۔

## مثبت ماحول
کلاس روم کا ماحول اگر مثبت ہو، حسب ذیل باتیں دیکھی جا سکتی ہیں:
1۔ طلبہ مدرسین کے سمجھائے ہوئے سبق کو ٹھیک سے سمجھ پائیں گے۔ 
2۔ طلبہ اور اساتذہ میں صحیح ربط قائم ہوگا۔ طلبہ کی تفہیمی یا سمجھنے کی صلاحیت سے مدرس بہ خوبی واقف ہو گا اور اپنی تدریسی سرگرمیوں کو ان کے مؤافق ڈھال سکتا ہے۔
3۔ طلبہ اپنی دشواریوں کا کھل کر مدرس کے سامنے اظہار کر سکتے ہیں۔ وہ کھل کر سوالات پوچھ سکتے ہیں اور مدرسین ان کے تشفی بخش جوابات دیتے ہیں۔ 
4۔ تدریسی سرگرمیوں مکمل انہماک سے چل سکتی ہیں۔ ان میں کوئی روک ٹوک نہیں دیکھی جاتی ہے۔
5۔ طلبہ کی عدم دل چسپی اور بے زارگی کی فضا کا کوئی عنصر نہیں پایا جاتا۔
6۔ طلبہ میں پیش قدمی لینے کے جذبے کو سراہا جاتا ہے۔ زیر موضوع کسی عنوان پر طلبہ اپنے پاس پہلے سے موجود معلومات کلاس کے ساتھ شیئر کر سکتے ہیں۔
7۔ تخلیقی نوعیت سے بھی یہ ماحول مثبت ہے۔ کلاس کے دوران طلبہ مختلف موضوعات پر انفرادی پیش کش بھی تیار کر سکتے ہیں اور طلبہ کا ایک گروپ بھی تیار ہو سکتا ہے جو مباحثے کا حصہ بن سکتا ہے۔
8۔ کلاس روم میں طلبہ چوں کہ من لگا کر موضوعات کی گہرائی کو سمجھ پاتے ہیں، اس لیے وہ آگے کی زندگی کے لیے بھی تیار ہوتے ہیں۔ ان کی تجزیاتی، تقریری، تحریری، تنظیمی صلاحیتوں کو ابھارا جا سکتا ہے۔ یہ صفات انھیں ان کی مستقبل کی زندگی میں کام دے سکتے ہیں اور انھیں ایک کامیاب انسان بنا سکتے ہیں۔

## منفی ماحول
منفی کلاس روم کا ماحول مثبت ماحول کی عین ضد ہے۔ اس طلبہ یا تو کلام روم کی درس و تدریس سے بے زار ہوتے ہیں یا پھر اس میں خاص دل چسپی نہیں رکھتے۔ تدریسی عمل محض رسم ادائیگی یا امتحانات کی تیاری کا کام دیتا ہے۔ اس درس کے دور رس نتائج مرتب ہونے یا طلبہ کی مستقبل کی زندگی کو درخشاں اور تاب ناک ہونے کا امکان کم ہی رہتا ہے۔

## معلمین کی اہمیت
کلاس روم میں معلمین کئی سرگرمیوں سے طالب علموں میں سیکھنے کے شوق کو بڑھا سکتے ہیں۔ وہ انھیں بصری سرگرمیوں سے سکھا سکتے ہیں۔ اگر کوئی بات سمجھ میں نہیں آرہی تو وضاحت سے رہنمائی کرسکتے ہیں۔ طالب علموں کو کوئی بات سمجھ میں نہیں آرہی تو وہ اسی وقت اپنے اساتذہ سے معلوم کرکے اپنی الجھن دور کرسکتے ہیں ۔

## مزید دیکھیے

* جذباتی ماحول
* قیادت کا ماحول

## حوالہ جات

زمرہ:فلسفہ تعلیم
گڑھی

**گڑھی** ایک قلعہ نما چھوٹی عمارت یا چھوٹے قلعے کو کہا جاتا ہے، اسے بڑا واڑہ بھی کہتے ہیں۔ ہندوستان کی تاریخ میں گڑھی کا کردار خاصا اہم رہا ہے۔ برطانوی راج کے دوران میں کچھ نوابی ریاستوں میں گڑھی مقامی حاکم یا نواب کی قیام گاہ کے طور پر بھی استعمال کی جاتی تھی۔

گڑھیاں خطے کے انتظام و انصرام کا نقطہ ارتکاز ہوا کرتی تھیں اور یہی وجہ ہے کہ گڑھیاں عموماً خطے کے وسط میں تعمیر کی جاتی تھیں۔

## مزید دیکھیے
* واڑہ
* قلعہ
* قلعہ بندی

## بیرونی روابط
* Chatrapati Shivaji Maharaja's Forts
* History of Dahod (includes details of the Gadhi converted from a Dharma Shala)

زمرہ:مہاراشٹر کی عمارات و ساخات
صدارتی جمہوریت

**صدارتی [[جمہوریت]]** یا صدارتی طرز حکومت ایک ایسا طرز حکمرانی ہے جس میں تمام تر انتظامی اختیارات صدر مملکت کے پاس ہوتے ہیں۔ پارلیمانی نظام کے بر عکس اس میں مقننہ اور عاملہ کا دائرہ کار جداگانہ ہوتے ہیں اور مانٹیسکو کے نظریہ تقسیم اختیارات پر عملدرآمد کیا جاتا ہے۔
عدلیہ کے پاس عدالتی نظر ثانی کے وسیع اختیارات ہوتے ہیں۔
صدر کو کابینہ کی تشکیل اس میں تبدیلی اور کسی وزیر کو اس کے عہدے سے برطرف کرنے کا کلی اختیار حاصل ہوتا ہے۔
عموما صدر کی مدت یا میعاد 4 یا بعض ممالک میں 5 برس ہوتی ہے۔
ریاست ہائے متحدہ امریکا اس طرز جمہوریت کی بہترین مثال ہے۔
ویکھ براتاں چلیاں

**ویکھ براتاں چلیاں**  (گرمکھی: ਵੇਖ ਬਰਾਤਾਂ ਚੱਲੀਆਂ)  ایک پنجابی اور ہریانوی بولی کی فلم ہے۔ یہ  پنجاب سے ایک سکھ جاٹ "جگی" کی کہانی ہے، جو ہریانہ کی ایک ہندو جاٹنی "سرلا" سے محبت کرتا ہے.

## اداکار
* کویتا کوشیک (ہریانوی لڑکی **سرلا** کے روپ میں)
* بنو ڈھلوں بطور جگی
* امریندر گل (خصوصی آمد)

## حوالہ جات

زمرہ:بھارتی فلمیں
زمرہ:ہریانوی زبان کی فلمیں
زمرہ:پنجابی زبان کی فلمیں
زمرہ:2010ء کی دہائی کی پنجابی زبان کی فلمیں
زمرہ:جتندر شاہ کی مرتب کردہ موسیقی پر مشتمل فلمیں
زمرہ:پنجابی زبان کی بھارتی فلمیں
لاونی

**لاونی** () موسیقی کی ایک صنف ہے جو بھارتی صوبہ مہاراشٹر میں خاصی مقبول ہے اور مراٹھی لوک تھیٹر کے ارتقا میں اس کا بنیادی حصہ رہا ہے۔ اس صنف میں روایتی نغمہ اور رقص کو یکجا کرکے انھیں ڈھولکی کی تھاپ پر گایا جاتا ہے۔ لاونی اپنے طاقت ور آہنگ کی بنا پر خاصی شہرت رکھتی ہے۔ مہاراشٹر، جنوبی مدھیہ پردیش اور شمالی کرناٹک میں لاونی گانے والیاں ہوتی ہیں جو نو میٹر لمبی ساڑی پہن کر گاتی اور رقص کرتی ہیں۔ لاونی کے نغمے تیز رفتار تال میں گائے جاتے ہیں۔

## اشتقاق
روایات کے مطابق لفظ لاونی لاوانیا سے مشتق ہے جس کے معنی ہیں خوبصورتی۔ دوسری روایت کی رو سے یہ لفظ مراٹھی کے لاوانے سے ماخوذ ہے۔

## تاریخ
گوکہ لاونی کی ابتدا 1560ء کی دہائی کے آس پاس ہوئی لیکن پیشوا عہد کے اواخر میں اسے مقبولیت ملی۔ متعدد مراٹھی شاہیر مثلاً پرش رام (1754ء – 1844ء)، رام جوشی (1762ء – 1812ء)، اننت فندی (1744ء – 1819ء)، ہوناجی بالا (1754ء – 1844ء)، پربھاکر (1769ء – 1843ء)، سگن بھاؤ اور لوک شاہیر انابھاؤ ساٹھے (1 اگست 1920ء – 18 جولائی 1969ء) کا موسیقی کی اس صنف کی ترقی میں بڑا حصہ ہے۔ ہوناجی بالا نے ڈھولکی کی جگہ طبلہ کو متعارف کرایا نیز انھوں نے لاونی کی ذیلی صنف "بیٹھکیچی لاونی" کو بھی خوب ترقی دی۔ لاونی کی اس ذیلی صنف میں گلوگار بیٹھ کر نغمہ سرائی کرتا ہے۔

## لباس
لاونی کو پیش کرنے والی خواتین گلوکارہ اور رقاصہ تقریباً نو میٹر لمبی ساڑی پہنتی ہیں، بالوں میں جوڑا باندھتی ہیں، بھاری گہنے، ہار، آویزے، پایل، کمر پٹا، چوڑیاں وغیرہ پہنتی ہیں اور اپنی پیشانی پر گہرے سرخ رنگ کی لمبی بندیا لگاتی ہیں۔ لاونی کے لیے ساڑی پہننے کا انداز بہت خوبصورت اور دوسرے طریقوں سے زیادہ آرام دہ ہوتا ہے۔

## مزید دیکھیے
* پوواڑا
## حوالہ جات

زمرہ:بھارتی موسیقی
زمرہ:مالوہ کی ثقافت
زمرہ:مہاراشٹر کی ثقافت
زمرہ:ہندوستان کے رقص
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:اصناف موسیقی
واڑہ

**واڑہ** (वाडा) بھارت کے مغربی خطے کے مخصوص روایتی محلات کو کہا جاتا ہے۔ اس طرح کے محلات میں مینولی کا فڈنویس واڑہ، پونہ شہر کے شنیوار واڑہ اور وشرام باغ واڑہ خاصے مشہور ہیں۔

## مزید دیکھیے
* گڑھی – قلعہ نما عمارت جسے بڑا واڑہ بھی کہا جاتا ہے۔

## حوالہ جات

زمرہ:بھارتی معماری
زمرہ:مہاراشٹر کی عمارات و ساخات
بنو ڈھلوں

**بریندر سنگھ ڈھلوں** (جنم 29 اگست 1975ء)، المعروف **بِنو ڈِھلوں** ایک بھارتی اداکار ہے جس کا تعلق دھوری، پنجاب سے ہے۔ وہ پنجابی سنیما میں اپنے کامک کردار نبھانے کے لیے جانا جاتا ہے۔

## ابتدائی زندگی
اس کا جنم دھوری، سنگرور، پنجاب کے ایک جٹ سکھ خاندان میں ہوا تھا۔

## حوالہ جات

زمرہ:1975ء کی پیدائشیں
زمرہ:اکیسویں صدی کے پنجابی مرد اداکار
زمرہ:بقید حیات شخصیات
زمرہ:بھارتی سکھ
زمرہ:پنجابی سنیما کے مرد اداکار
زمرہ:پنجابی شخصیات
زمرہ:پنجابی مرد صوتی اداکار
زمرہ:پنجابی مرد مزاحیہ اداکار
زمرہ:پنجاب، بھارت کے مرد اداکار
زمرہ:پٹیالہ کی شخصیات
زمرہ:سنگرور کی شخصیات
زمرہ:بھارتی مرد صوتی اداکار
زمرہ:اکیسویں صدی کے بھارتی مرد اداکار
زمرہ:ویکی ڈیٹا سے مختلف مختصر وضاحت
ادارہ رد الفتن

امت مسلمہ کو ہمیشہ خوارج نے نقصان پہنچایا ہے اور ہر دور میں امت مسلمہ  اور اسلام سے عام لوگوں کو متنفر  کرنے میں خوارج نمایاں کردار ادا کرتے رہے اور کر رہے ہیں،اور ان کا سب سے بڑا شکار ہمیشہ سے جذباتی نوجوان رہے ہیں۔ لہذا ان کی سازشوں اور ہتھکنڈوں سے امت مسلمہ کو خبردار کرنے ،ان کی سازشوں کا توڑ کرنے ،ان کے دلائل کا منہ توڑ جواب دینے اور ان کے تقویٰ کے لبادے میں چھپے شیطانی وجود کو آشکار کرنے کے لیے جیدعلماء کی نگرانی میں ایک ادارہ بنایا گیا ،جس کا نام **"ادارہ رد الفتن "** تجویز کیا گیا۔ اس ادارے کے بنیادی مقاصد  یہ ہیں  کہ خوارج جو اسلام کا نام لے کر اسلام مخالف سرگرمیاں کرتے ہیں اور اس پر  شریعت کا لیبل لگا کر ایک عام مسلم کو اپنا حمایتی اور ہمدرد بنانے کی کوشش کرتے ہیں اور اسی طرح باقی دنیا کے سامنے اسلام کا غلط چہرہ پیش کرنے کی ناکام کوشش کرتے ہیں،ان کی سازشوں کو عام لوگوں کے سامنے آشکار کیا جائے۔

بنیادی مقاصد:

* ·       جو نوجوان خوارج کی میٹھی زبان اور تقویٰ کے لبادے میں ہونے کی وجہ سے ان کے ساتھی، مددگار یا حمایتی بن چکے ہیں، انھیں حقائق سے روشناس کرواکر ان خوارج کے چنگل سے نجات دلائی جائے۔
* ·       خوارج سے دلائل کے میدان میں لڑا جائے اور خوارج کو شریعت کی روشنی میں اسلام کا صحیح طریقہ و منہج سمجھایا جائے۔
* ·       پاکستان مخالف سرگرمیوں کی پشتیبانی کرنے والوں کو بے نقاب کیا جائے اور  پاکستان پر خوارج کی جانب سے کیے جانے والے اعتراضات کا عقلی ونقلی جواب دیا جائے۔

چنانچہ ان تمام مقاصد کو مد نظر رکھتے ہوئے  یہ ادارہ کئی مضامین خوارج کے رد میں ،کچھ مضامین  مسلمانوں کو ان کے حقائق سے روشناس کروانے اور کچھ مضامین باقی فتنے کہ جن میں **داعش**،**ٹی ٹی پی** اور **القاعدہ** سرفہرست ہیں، ان کے متعلق لکھ چکا ہے۔ جبکہ یہ ادارہ درجنوں کتب بھی چھپوا چکا ہے کہ جن میں خوارج بالخصوص داعش کا دلائل کے میدان میں رد کرچکا ہے۔ مثلاً**"داعش اور شریعت،ایک جائزہ"**،**"تلبیسات داعش"**اور اسی طرح خوارج کے ایک بڑے عقیدے **"الولاء والبراء"** کی ایک شق **"کفار سے تعاون "**کے موضوع پر **"کفار سے تعاون کی شرعی حیثیت "** کے نام سے کتابیں چھپوا چکا ہے۔ اسی طرح اس ادارے کی ایک اپنی ویب گاہ بھی ہے ،جس کا نام**"الفتن"**ہے۔ اور یہ ادارہ اس سائٹ پر  خوارج کا پر زور مقابلہ کر رہا ہے۔ اور اس کے ساتھ ساتھ یہ سوشل میڈیا پر بھی کافی سرگرم عمل ہے۔ الحمد للہ

**اس ادارے کا سائٹ لنک**:

Alfitan urdu logo

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
صدر (تہوار)

تصغیر|300px|صدر تہوار کے دوران میں ایک بھینس کو سجایا گیا۔

**صدر** ایک بھینسوں کا تہوار ہے جسے ہر سال یادو برادری کی جانب سے حیدرآباد، بھارت میں منایا جاتا ہے۔ یہ ہندو تہوار دیپاولی کے دوسرے دن منائی جاتی ہے۔

اس کے اور ناموں میں ایک نام تیلگو زبان میں *دوناپوتھولا پنڈوگا* بھی ہے۔ اسے یہ برادری کے ایک دیپاولی تہوار کا ایک اہم حصہ مانتے ہیں۔ کئی بار بھینسوں کے پچھلے پاؤں دور دور رکھنے کی کوشش کی جاتی ہے۔

تہوار کے دوران میں بھینسوں کو پھولوں سے سجایا جاتا ہے۔ ان کی سینگوں پر مختلف رنگ چڑھائے جاتے ہیں۔ ان بھینسوں کو سڑکوں پر لے جایا جاتا ہے۔ اس کے ساتھ ساتھ ایک ہجوم ہوتا ہے جو تین مار کی موسیقی کی آواز پر ناچتا ہے۔

اس تہوار کا آغاز سلاندری نیایم چودھری ملیا یادو کی جانب سے 1946ء میں کیا گیا۔ یہ روایات آج بھی سلاندری کے اہل خانہ کی جلائی جاتی ہے۔

## حیدرآباد، دکن میں گوالوں کی موجودگی
حیدرآباد میں گوالوں کا کاروبار عام ہے۔ عام زبان میں یہاں پر گوالوں کو گولی (گاف مزبور) کہتے ہیں۔ دودھ کا کاروبار ہندو اور مسلمان دنوں چلاتے ہیں۔ تلنگانہ کی تشکیل کے بعد ریاست کے پہلے نائب وزیر اعلٰی میر محمود علی کا تعلق اسی کاروبار سے رہا ہے۔ ماضی میں سیاسی طور فعال شخصیت عبد اللہ مسقطی کا بھی تعلق دودھ کے کاروبار سے رہا تھا۔ وہ کبھی آل انڈیا مجلس اتحاد المسلمین کے ایم ایل اے تھے، پھر وہ تیلگو دیشم میں شامل ہوئے تھے۔ وہ سابقہ متحدہ ریاست آندھرا پردیش کی ریاستی اردو اکیڈمی کے بھی صدر رہے تھے جب چندرا بابو نائیڈو وزیر اعلٰی تھے۔ ان کی مسقطی ڈیری ان کے گذر جانے کے بعد میں شہر میں مشہور ہے۔ ہر سال شہر میں منعقدہ صنعتی نمائش میں مسقطی ڈیری کے چار پانچ اسٹال لگے تھے۔ اسی طرح شہر میں اقبال ڈیری بھی مشہور ہے۔ تاہم یہ کاروبار ہندو افراد میں اور خاص طور پر یادو برادری میں زیادہ پھیلا ہوا ہے۔ وجیا ڈیری، ہیری ٹیج ڈیری اور اسی طرح کئی اور ڈیری قائم ہوئے ہیں۔ یادو طبقہ ہندی داں بھی ہے اور تیلگو داں بھی ہے۔

## حوالہ جات

زمرہ:بھارت میں خزاں کی تقریبات
زمرہ:بھارت میں کارنیوال
زمرہ:تلنگانہ کے تہوار
زمرہ:حیدرآباد، بھارت کے تہوار
زمرہ:ہندو تہوار
زمرہ:نومبر کی تقریبات
زمرہ:اکتوبر کی تقریبات
زمرہ:بہار کا یادو خاندان
زمرہ:اتر پردیش کا یادو خاندان
بھاؤ گھسیٹ پور

**بھاؤ گھسیٹ [[پور]]** ضلع گجرات کے بڑے دیہاتوں میں سے ایک دیہات ہے جو نہر اپر جہلم کے ساتھ واقع ہے
تحصیل کھاریاں سے تقریباً سترہ کلومیٹر کی دوری پر واقع ہے اور قریبی شہر ڈنگہ ہے
قریبی گاؤں کے لوگ بھی کام کرنے بھاو ہی آتے ہیں اور یہ تقریباً قیام پاکستان سے قبل کا گاؤں ہے
بالاجی باجی راؤ

**بالاجی باجی راؤ** (8 دسمبر 1720ء – 23 جون 1761ء) جو **نانا صاحب** کے نام سے معروف ہیں، ہندوستان کی مرہٹہ سلطنت کے پیشوا (وزیر اعظم) تھے۔ نانا صاحب کے دور اقتدار میں مرہٹہ سلطنت کے چھترپتی کٹھ پتلی بنا دیے گئے تھے اور ان کے اختیارات محدود ہو کر پيشواؤں کے ہاتھوں میں جا چکے تھے۔ اسی عرصے میں مرہٹہ سلطنت ایک متحدہ مملکت کی بجائے وفاق میں تبدیل ہونے لگی تھی، خصوصاً ہولکر، شندے اور ناگپور کے بھوسلے خاصے طاقت ور بن کر ابھر رہے تھے۔ بالاجی راؤ کے دور اقتدار میں مرہٹہ سلطنت کی فتوحات اپنے آخری حدود تک جا پہنچی تھی لیکن اس وسیع سلطنت کے بڑے حصہ پر سرداروں کا عمل دخل ہو چلا تھا جن کی لوٹ مار سے رعایا سخت پریشان تھی۔

بالاجی کے دور اقتدار تک پیشوا فوجی جرنیل کم اور سرمایہ کار زیادہ ہو گئے تھے۔ بالاجی اپنے والد کے برعکس فوجی جرنیل بھی نہیں تھے چنانچہ انھوں نے شمالی ہندوستان میں درانی حملوں کو سنجیدگی سے نہیں لیا اور بالآخر پانی پت کی تیسری جنگ میں مرہٹوں کو شکست فاش ہوئی اور بعد ازاں مرہٹہ سلطنت کا آفتاب غروب ہوا۔ بالاجی کے دور حکومت میں کچھ عدالتی اور محصولاتی اصلاحات ضرور ہوئیں لیکن ان کا سہرا سداشیو راؤ اور ان کے معاون بال شاستری گاڈگیل کے سر جاتا ہے۔

## ابتدائی زندگی اور خاندان
باجی راؤ کی پیدائش 8 دسمبر 1720ء کو ایک بھٹ خاندان میں ہوئی۔ ان کے والد باجی راؤ اول شیواجی کی قائم کردہ مرہٹہ سلطنت کے پیشوا تھے۔ اپریل سنہ 1740ء میں والد کے انتقال کے بعد چھترپتی شاہو نے انیس سالہ بالاجی کو اسی سال اگست میں پیشوا کا منصب عطا کیا۔ اس وقت پیشوائی کے دوسرے دعویدار بھی موجود تھے جن میں خود شاہو کا عزیز رگھوجی اول بھوسلے قابل ذکر ہے۔

بالاجی کی شادی گوپیکا بائی سے ہوئی، جس سے بالاجی کو تین بیٹے ہوئے۔ وشواس راؤ جو سنہ 1761ء میں پانی پت کی جنگ میں مارا گیا۔ مادھوراؤ جو نانا صاحب کے بعد پیشوا بنے اور ناراین راؤ جو نوجوانی میں مادھوراؤ کے بعد پیشوا مقرر ہوئے۔ نانا صاحب کا ایک لائق فائق بھائی رگھوناتھ راؤ بھی تھا۔ رگھوناتھ کی پیشوا بننے کی چاہت مرہٹہ سلطنت کے لیے مہلک ثابت ہوئی۔

## وفات
پانی پت کی شکست نے مرہٹوں کو سخت نقصان پہنچایا، خصوصاً پیشوا بالاجی راؤ کو زبردست دھچکا لگا تھا۔ انھیں 24 جنوری 1761ء بھیلسا میں اس شکست کی اطلاع ملی۔ اس جنگ میں متعدد بڑے جرنیلوں کے ساتھ ان کا بیٹا وشواس راؤ بھی کام آگیا تھا۔ کچھ ہی مہینوں بعد 23 جون 1761ء کو بالاجی وفات پاگئے اور ان کے بعد ان کا بیٹا مادھو راؤ اول پیشوا مقرر ہوئے۔ اتفاقاً اپنی وفات سے چار ماہ قبل نانا صاحب پیشوا نے آٹھ یا نو سالہ بچی سے شادی بھی کی تھی۔

## حوالہ جات

## مزید پڑھیے

* *Balaji Bajirao (Nanasaheb) Peshwa* by Prof. S. S. Puranik
* *Solstice at Panipat* by Uday S. Kulkarni, Mula Mutha Publishers, 2nd edition, 2012.
* *Panipat* by Vishwas Patil,Rajhamns publishers.

زمرہ:1720ء کی پیدائشیں
زمرہ:1761ء کی وفیات
زمرہ:پیشوا خاندان
زمرہ:کامنز زمرہ جس کا ربط ویکی ڈیٹا پر ہے
زمرہ:ہندو جنگجو
زمرہ:ہندوستانی فرماں روا
مادھو راؤ اول

**مادھو راؤ اول** (14 فروری 1745ء – 18 نومبر 1772ء) مرہٹہ سلطنت کے چوتھے پیشوا تھے۔ ان کے دور اقتدار میں مرہٹہ سلطنت پانی پت کی تیسری جنگ کے زخموں سے جانبر ہونے کی کوشش کرتی رہی۔ اس صورت حال کو تاریخ میں "مرہٹوں کی حیات نو" سے تعبیر کیا گیا ہے۔ مادھو راؤ کو مرہٹہ تاریخ کے عظیم پیشواؤں میں شمار کیا جاتا ہے۔

## ابتدائی زندگی اور منصبِ پیشوائی
مادھو راؤ نانا صاحب پیشوا کے دوسرے بیٹے تھے۔ سنہ 1745ء میں مادھو راؤ کی ساونور میں پیدائش ہوئی۔ ان کی پیدائش کے وقت مرہٹہ سلطنت کی سرحدیں مغربی، وسطی اور شمالی ہندوستان کے خاصے بڑے علاقوں تک پھیل چکی تھیں۔ 9 دسمبر 1753ء کو پونہ میں مادھو راؤ کا رمابائی سے بیاہ ہوا۔

ان کے والد نانا صاحب نے اپنے دور اقتدار میں مرہٹہ سلطنت کی سرحدوں کو بے حد وسیع کر دیا تھا اور ایک بہتر حکمرانی کی داغ بیل ڈالنے کی کوشش کی تھی۔ تاہم وہ پانی پت کے میدان میں احمد شاہ ابدالی کے ہاتھوں 14 جنوری 1761ء کو مرہٹہ تاریخ کی بدترین شکست کے ذمہ دار بھی تھے۔ اس جنگ میں مرہٹوں نے اپنے بہترین جرنیل کھوئے، خود نانا صاحب کا بڑا بیٹا اور وارث وشواس راؤ بھی کام آگیا۔ نانا صاحب پیشوا کی وفات کے بعد سولہ سالہ مادھو راؤ مرہٹہ سلطنت کے اگلے پیشوا مقرر ہوئے اور ان کے چچا رگھوناتھ راؤ نائب السلطنت کے طور پر کام کرتے رہے۔

## قتل کی کوشش
یہ حادثہ 7 ستمبر 1769ء کو صبح کے وقت پیش آیا۔ مادھو راؤ اپنے ساتھیوں کے ساتھ پونہ کے پروتی مندر سے لوٹ رہے تھے کہ اچانک ان کے ایک جرنیل رام سنگھ نے اپنی تلوار سے ان پر حملہ کر دیا۔ خوش قسمتی سے مادھو راؤ بروقت خبردار ہو گئے اور اس اچانک وار سے اپنے آپ کو بچا لیا لیکن بچاؤ کی اس کوشش میں ان کا کاندھا زخمی ہو گیا۔ مادھو راؤ کا خیال تھا کہ یہ رگھوناتھ راؤ کی کوشش تھی لیکن کوئی ٹھوس ثبوت نہیں مل سکا اس لیے انھوں نے سالار رام سنگھ کو قید کر دیا۔

## حوالہ جات

* Ranjit Desai, *Swami* (26th Edition March 2007, published by Mehta Publishers, Marathi Literature).
* Govind Sakharam Sardesai, *A New History of Marathas*
* James Grant Duff, ''History of the Marathas'' London, Longman, Rees, Orme, Brown, and Green (1826)
* ''Maharashtra Times'', ''माधवराव पेशव्यांचे चित्र आले उजेडात''

## مزید پڑھیے
* رنجیت دیسائی، *سوامی* ، ایک تاریخی ناول

زمرہ:1745ء کی پیدائشیں
زمرہ:1772ء کی وفیات
زمرہ:اٹھارہویں صدی کے ہندوستانی بادشاہ
زمرہ:بھارتی ہندو
زمرہ:مراٹھی شخصیات
زمرہ:مرہٹہ سلطنت کی شخصیات
زمرہ:پیشوا خاندان
زمرہ:ویکی ڈیٹا سے مختلف مختصر وضاحت
زمرہ:ہندوستانی فرماں روا
زمرہ:بھارت
شمشیر بہادر اول

**شمشیر بہادر اول** (1734ء – 14 جنوری 1761ء) جنھیں **کرشن راؤ** بھی کہا جاتا ہے، شمالی ہندوستان میں واقع باندہ کی عملداری میں مرہٹہ نسل کے حکمران تھے۔ شمشیر بہادر باجی راؤ اول اور ان کی دوسری بیوی مستانی کے بطن سے پیدا ہوئے۔ ان کے مذہب پر مؤرخین میں اختلاف ہے۔ بعض مورخین کا خیال ہے کہ وہ سنی مسلمان تھے جبکہ بعض کا کہنا ہے کہ وہ ہندو تھے۔

## ابتدائی زندگی اور حکمرانی
شمشیر بہادر اول مرہٹہ پیشوا باجی راؤ اول اور ان کی دوسری بیوی مستانی کے فرزند تھے۔ باجی راؤ چاہتے تھے کہ ان کے بیٹے شمشیر بہادر کو ہندو براہمن تسلیم کیا جائے لیکن چونکہ ان کی والدہ مسلمان تھیں اس لیے پنڈتوں نے ان کے لیے اُپ نَیَن کرنے سے انکار کر دیا۔ گوکہ مرہٹہ شرفا اور سرداروں نے مستانی کو پیشوا کی جائز بیوی تسلیم نہیں کیا تھا لیکن شمشیر بہادر کی تعلیم اور فوجی تربیت پیشواؤں کی اولاد کے ساتھ ہی ہوئی۔ سنہ 1740ء میں باجی راؤ اور مستانی کی وفات کے بعد باجی راؤ کی پہلی بیوی کاشی بائی شمشیر بہادر کو اپنے ساتھ لے گئیں اور انھیں اپنی اولاد کی طرح پالا۔

## حکمرانی
شمشیر بہادر کو اپنے والد باجی راؤ پیشوا کی عمل داری میں سے باندہ اور کالپی کے علاقے ملے تھے۔ سنہ 1761ء میں پانی پت کی تیسری جنگ میں شمشیر بہادر اور ان کی فوج نے مرہٹوں کے ساتھ مل کر افغانیوں سے جنگ کی۔ اس جنگ میں شمشیر بہادر زخمی ہو گئے اور چند دنوں کے بعد دیگ کے مقام پر ان کی وفات ہو گئی۔

شمشیر بہادر کے جانشین علی بہادر (کرشن سنگھ) نے اپنے اقتدار کو بندیل کھنڈ کے بڑے حصے تک وسیع کر لیا اور نواب باندہ کہلانے لگے۔ شمشیر بہادر کی اولاد برابر مرہٹوں کی وفادار رہی حتیٰ کہ ان کے پوتے شمشیر بہادر دوم نے سنہ 1803ء میں اینگلو مرہٹہ جنگ میں مرہٹوں کے ساتھ مل کر انگریزوں سے مقابلہ بھی کیا۔

## مزید دیکھیے
* مستانی
* پیشوا باجی راؤ
* بھٹ خاندان

## حوالہ جات

## بیرونی روابط
* پیشوا (وزرائے اعظم)

## مزید پڑھیے
* رنجیت دیسائی۔ *سوامی* ، ایک تاریخی ناول

زمرہ:1734ء کی پیدائشیں
زمرہ:1761ء کی وفیات
زمرہ:اٹھارہویں صدی کے ہندوستانی بادشاہ
زمرہ:بھارتی ہندو
زمرہ:مراٹھی شخصیات
زمرہ:مرہٹہ سلطنت کی شخصیات
زمرہ:پیشوا خاندان
زمرہ:ویکی ڈیٹا سے مختلف مختصر وضاحت
انو ستارہ

**انو ستارہ** بھارتی فلمی اداکارہ ہے جس نے زیادہ تر ملیالم فلم میں اداکاری کی۔
## پیشہ ورانہ زندگی
انو ستارہ ایک معروف اداکارہ اور تربیت یافتہ راقصہ ہے۔ وہ بچپن سے ہی رقص میں خصوصی دلچسپی رکھتی ہے اور کی اسٹیج شوز میں اپنی کارکردگی دکھائی ہے۔ اس نے کیرلا کلامنڈلم سے رقص سیکھا۔ وہاں سے اس نے فاضل رقاصوں سے رقص کے مختلف اقسام بھی سیکھے اور ان کے ساتھ کام کرنے کے مواقع بھی ملے۔

اس نے کئی اسکولی اور کالجی سطح کے مقابلہ جاتی پروگرام میں حصہ لیا۔ اور بیرون ممالک میں منعقدہ تقاریب میں اپنے ملک کی نمائندگی کرتی ہوئی مختلف ثقافتی پروگرام میں بھی حصہ لیا۔ اس نے اپنے گھر میں ایک رقص درسگاہ بنام نورس کا آغاز کیا۔ اور اس طرح وہ اپنی معلومات کو دوسروں تک پہنچی سکی جو حقیقی طور پر ان اقسامِ رقص سے لگاؤ رکھتے ہیں۔ جب وہ گھر سے باہر رہتی ہے تو اپنی ماں ڈانس اسکول کا انتظام سنبھالتی ہے۔ اس نے بہت کم ریالٹی شوز میں حصہ لیا ہے جو ناظرین میں بہت مقبول ہوئے۔ فلمی ہدایتکاروں نے اس کی ٹی‌وی شو کی کارکردگی دیکھ کر ہدایتکار سریش اچوس کی فلم کے لیے تجویز کی۔ اس طرح اس نے 2013ء میں اپنی شروعاتی فلم پوٹاس بم میں اشوتی کا کردار نبھایا۔ اس نے ملیالم اور تمل دونوں زبانوں کی فلموں میں اداکاری نبھائی۔ اسی سال بعد میں اس نے اورو انڈین پرنیا کتھا میں کردار نبھایا۔ انارکلی، ہیپی ویڈنگ، کیمپس ڈائری، مروپڈی، فخری، رامنٹے ایدن توٹم، اچاینس، سرووپری پالاکارن، نول دا جویل، آنا الرالوڈلارل وغیرہ اس کی فلمیں ہیں۔

تمل فلم انڈسٹری میں اس کی شروعاتی فلم ویری 2015ء میں بنی۔ وہ ٹی‌وی چینل مژاول منورما میں نشر ہونے والے ایک انڈین ریلٹی شو ڈی فور ڈانس میں پریا منی، نِیرَو بَولیچا، پرسنّا سجیت اور ممتا موہنداس کے ساتھ بطور فیصلہ کنندہ نظر آئی۔ کیپٹن، بلاتی کتھا، کوژی تنکاچن اور پودو نالن کرودی اس کی عنقریب آنے والی فلمیں ہیں۔

## فلموں کی فہرست

## اعزازات
* 2017 :ایشیا ویژن ایوارڈز - بہترین شروعاتی
* 2018 : ونتا فلمی ایوارڈ - سال کی بہترین کارکردگی (اداکارہ)

## مزید دیکھیے
* بھارتی فلمی اداکاراؤں کی فہرست

## حوالہ جات

زمرہ:1995ء کی پیدائشیں
زمرہ:اکیسویں صدی کی بھارتی اداکارائیں
زمرہ:بقید حیات شخصیات
زمرہ:بیسویں صدی کی بھارتی اداکارائیں
زمرہ:بھارتی فلمی اداکارائیں
زمرہ:بھارتی ہندو
زمرہ:تمل سنیما کی اداکارائیں
زمرہ:ضلع ویاناڈ کی شخصیات
زمرہ:ملیالم فلمی اداکارائیں
زمرہ:ویکی ڈیٹا سے مطابقت رکھنے والی مختصر تفصیل
مالدیپ میں ہندومت

قدیم مالدیپ کا طرز معاشرت قبائنی اور سب سے بڑا مذہب ہندومت تھا۔ تبدیلی سے پہلے، وجریان بدھ مت ہندو مت سے بہت زیادہ متاثر ہوا تھا۔ یہاں آثار قدیمہ سے آٹھویں اور نویں صدی عیسوی کی شیو لکشمی اور رشی آگستیہ کی مورتیاں برآمد ہوئیں ہیں۔

مالدیپ کی لوک داستانوں کا مرکزی کردار رشی وسستھ ہے، جسے عظیم جادو گر کہا جاتا ہے، وسستھ کو مقامی زبان میں اوڈن کلاج (Oditan Kalēge) کہا جاتا ہے۔ اوڈن کلاج کی بیوی ایک بہت خوب صورت عورت ہے جس کا نام دوجی عہا (Dōgi Aihā) ہے، وہ ایک آتش مزاج اور اپنے شوہر سے زیادہ طاقت ور جادوگرونی ہے۔ اس کا نام سنسکرت زبان کے یوگنی سے ماخوذ ہے۔

اس بات کی علم نہیں کہ، کیوں آخری بدھ بادشاہ نے اسلام قبول کر لیا تھا۔ بارہویں صدی عیسوی میں بحر ہند کی تجارت پر عربوں کی بہت زیادہ ہمیت بادشاہ کے اس فیصلے کی ایک جزوی وجہ ہو سکتی ہے۔ اس کے بعد بادشاہ نے اپنا لقب عربی زبان کا (دیویہی زبان کے لقب مہا رادن یا راس کلاج سے ) سلطان اور اپنا نام **محمد العادل** کر لیا۔ ان کے بعد 6 شاہی سلاسل میں کل 44 سلطان آئے، 1932ء سے سلطان کا نتخاب مروجہ انتخابات سے ہونے لگا۔

## مالدیپ میں بھارتی
2000ء میں ہونے والی مردم شماری کے مطابق، تخمینہ لگایا گیا ہے کہ مالدیپ میں 9,000 ہزار غیر سکونتی بھارتی موجود ہیں۔ مالدیپ میں بھارتی تارکین وطن بنیادی طور پر ڈاکٹر، اساتذہ، انجینئر، اکاؤنٹنٹ، منیجر اور دیگر طرح کے پیشہ ور افراد ہیں۔ انھوں نے کئی شعبوں میں انسانی وسائل کی ترقی میں ملک کی مدد کی ہے۔ مالدیپ میں، بھارتی ماہر اور غیر ماہر افراد، یعنی تکنیکی ماہرین، مستری، درزی، نل ساز اور دیگر مزدوروں کی بھی ایک بڑی تعداد ہے۔

یہ بات دلچسپی سے خالی نہ ہو گی کہ مالدیپ واحد بھارتی نژاد آبادی والا ملک ہے۔ اس کی ایک بنیادی وجہ ہے۔ جو بہت زیادہ تاریخی اور معاشی (مالی) ہے، بھارت کے جنوبی ساحل کے لوگ، خاص طور پر کیرلا کے، مالدیپ کے ساتھ قریبی اور مسلسل رابطے میں رہتے تھے۔
## مزید دیکھیے
* مالدیپ میں مذہب
* مالدیپ کی تاریخ

## حوالہ جات

* *Asian Variations in Ramayana*۔ Edited by K.R. Srinivasa Iyengar. Sahitya Akademi. Delhi (1983)۔
* Xavier Romero-Frias، *The Maldive Islanders, A Study of the Popular Culture of an Ancient Ocean Kingdom*۔ Barcelona (1999)، 
* Doń Hiyala āi Alifulu. *Abdullah Sādigu, Mulī*۔ Novelty Press. Malé (1996)۔

## بیرونی روابط
* Maldives History – original records, articles and translations

مالدیپ
مالدیپ
زمرہ:مالدیپ میں مذہب
ناصرہ اقبال

**ناصرہ اقبال** (پیدائش: 21 نومبر 1940ء) پاکستانی منصف اور ماہر قانون دان ہیں جنھوں نے بطور جج لاہور ہائیکورٹ 1994ء سے 2002ء تک فرائض انجام دیے۔
## ازدواج
1964ء میں ناصرہ اقبال کی شادی جاوید اقبال سے ہوئی جو اُن کی وفات (یعنی 3 اکتوبر 2015ء) تک قائم رہی۔
## حوالہ جات

زمرہ:بقید حیات شخصیات
زمرہ:پاکستانی خواتین جج
زمرہ:عدالت عالیہ لاہور کے جج
زمرہ:فضلا پنجاب یونیورسٹی لا کالج
زمرہ:لاہوری شخصیات
زمرہ:محمد اقبال خاندان
زمرہ:ہارورڈ لا اسکول کے فضلا
زمرہ:1929ء کی پیدائشیں
زمرہ:1940ء کی پیدائشیں
ناراین راؤ

**ناراین راؤ** (10 اگست 1755ء – 30 اگست 1773ء) نومبر 1772ء سے اگست 1773ء میں اپنے قتل تک مرہٹہ سلطنت کے پانچویں پیشوا اور عملاً حکمران رہے۔ گنگابائی ساٹھے سے ان کا بیاہ ہوا جس کے بطن سے سوائی مادھو راؤ پیشوا پیدا ہوئے۔

## ابتدائی زندگی اور منصبِ پیشوائی
ناراین راؤ نانا صاحب پیشوا بالاجی باجی راؤ اور ان کی بیوی گوپیکا بائی کے تیسرے فرزند تھے۔ ناراین راؤ کے بڑے بھائی وشواس راؤ پیشوائی کے امیدوار تھے لیکن پانی پت کی تیسری جنگ میں وہ مارے گئے تو ان کے بعد دوسرے بھائی مادھو راؤ اول نانا صاحب کی وفات کے بعد سنہ 1761ء میں پیشوا بنے۔ ان کے چچا رگھوناتھ راؤ کو مادھو راؤ کا نائب السلطنت مقرر کیا گیا تھا لیکن انھوں نے اپنے بھتیجے کے خلاف سازش کی جو ناکام ہوئی اور انھیں نظر بند کر دیا گیا۔

سنہ 1772ء میں مادھو راؤ اول نے ٹی بی کے جان لیوا مرض میں وفات پائی اور ان کے بعد سترہ سالہ ناراین راؤ پیشوا مقرر ہوئے۔
اس وقت رگھوناتھ راؤ کو نظر بندی سے نکال کر پھر نائب السلطنت بنایا گیا۔ لیکن جلد ہی نوخیز ناراین راؤ اور ان کے چچا کے درمیان میں اختلافات رونما ہوئے جو نانا صاحب بالاجی کے بعد پیشوا بننا چاہتے تھے۔ دراصل چچا بھتیجے دونوں ہی کے ارد گرد بد طینت و بد نیت مشیر جمع ہو گئے تھے، وہ مسلسل دونوں کو ایک دوسرے کے خلاف ورغلاتے رہتے حتیٰ کہ چچا بھتیجوں کے ذہنوں کو اس حد تک مسموم کر دیا کہ ناراین راؤ کو دوبارہ نظر بند کر دیا گیا۔

## ناراین راؤ کا قتل
30 اگست سنہ 1773ء میں گنیش چترتھی کے آخری دن گاردی محافظ اپنے سردار سومیر سنگھ گاردی کی قیادت میں محل میں داخل ہوئے اور شور مچانا شروع کر دیا۔ وہ پیشوا کی خواب گاہ کی طرف بڑھے، راستے میں ایک منشی نے انھیں روکنے کی کوشش کی تو اسے مار گرایا۔ یہ بلوائی رگھوناتھ راؤ کو چھڑانے آئے تھے۔ رگھوناتھ راؤ اور ان کی بیوی آنندی بائی نے گاردیوں سے وعدہ کیا تھا کہ وہ ناراین راؤ سے سمجھوتا کرنا چاہتے ہیں۔ چنانچہ وہ ناراین راؤ کے پیچھے پیچھے رگھوناتھ کے کمرے کی طرف بڑھے۔ اسی اثنا میں کسی خادم نے مزاحمت کی تو سومیر نے اسے مار کر اس کی لاش کو خاموشی سے دریا میں ٹھکانے لگا دیا۔

## حوالہ جات

زمرہ:1749ء کی پیدائشیں
زمرہ:1773ء کی وفیات
زمرہ:اٹھارہویں صدی کے ہندوستانی بادشاہ
زمرہ:بھارتی ہندو
زمرہ:پیشوا خاندان
زمرہ:مراٹھی شخصیات
زمرہ:مرہٹہ سلطنت کی شخصیات
زمرہ:ویکی ڈیٹا سے مطابقت رکھنے والی مختصر تفصیل
بھارت میں مذہبی آزادی

**بھارت میں مذہبی آزادی** ایک بنیادی حق ہے جس کی ضمانت بھارتی آئین کی شق نمبر 25-28 میں دی گئی ہے۔ جدید بھارت کا آغاز 1947ء سے ہوتا ہے اور بھارتی آئین میں 1976ء میں ترمیم کے مطابق ملک کو سیکولر ریاست قرار دیا گیا۔ جس کے مطابق ہر شہری کو اپنے مذہب کے مطابق اپنی زندگی گزانے کا پورا حق حاصل ہے۔ البتہ، مذہبی تشدد اور فسادات کے کئی واقعات رونما ہو چکے ہیں، خاص طور پر، دہلی میں 1984ء کے سکھ مخالف فسادات، کشمیر میں 1990ء میں ہندو مخالف فسادات، گجرات میں 2002ء کے مسلم مخالف فسادات اور 2008ء میں مسیحی مخالف مسادات۔ بڑے پیمانے پر مذمت کے باوجود دہلی میں 1984ء کے سکھ فسادات کے بعض مجرموں کو عدالت میں نہیں لایا گیا ہے۔

بھارت مذہب کے لحاظ سے سب سے زیادہ متنوع ممالک میں سے ایک ہے، دنیا کے اہم مذاہب میں سے 4 مذاہب ہندو مت، جین مت، بدھ مت اور سکھ مت کا آغاز یہاں سے ہوا۔ اگرچہ ہندو مت 80 فی صد آبادی کا مذہب ہے، بھارت کے بعض خطے بعض دیگر مخصوص مذاہب والوں کی اکثریت کے بھی ہیں، جموں و کشمیر مسلم اکثریت والی، پنجاب سکھ اکثریت والی، ناگالینڈ، میگھالیہ اور میزورم مسیحی اکثریت والی ریاستیں ہیں اور بھارتی ہمالیائی ریاستوں جیسا کہ سکم اور لداخ، اروناچل پردیش اور ریاست مہاراشٹر اورمغربی بنگال میں دارجلنگ ضلع میں بدھ مت کی اکثریت آبادی ہے۔ ملک میں مسلمان، سکھ، مسیحی، بدھ مت، جین مت اور زرتشتیت کی آبادیاں اہمیت کی حامل ہیں۔ اسلام بھارت میں سب سے بڑا اقلیتی مذہب ہے اور بھارت میں مسلمان آبادی کل آبادی کے 14 فیصد ہیں، اس طرح بھارت دنیا بھر میں مسلم آبادی والا تیسرا بڑا ملک ہے۔

راجنی کوٹہری، بانی مرکز برائے مطالعۂ ترقی پزیر معاشرے کے بقول، "بھارت بنیادی طور روادار اور ایک تہذیب کی بنیادوں پر تعمیر ملک ہے۔"
## شق 25
بھارتی آئین کے آرٹیکل 25 کے تحت جہاں مذہبی آزادی کا ذکر ہے وہیں اسی آرٹیکل کی شق 2 بی کے تحت سکھ مت، بدھ مت اور جین مت والوں کو ہندو مت کا حصہ قرار دے کر ان کی مذہبی آزادی سلب کر لی گئی ہے۔ اس شق کے باعث ان تینوں مذاہب کے پیروکاروں کو زبردستی
Hindu Succession Act, 1956, Hindu Marriage Act, 1955, Hindu Adoptions and Maintenance Act, 1956, Hindu Minority and Guardianship Act جیسے قوانین ماننے پر مجبور کیا گیا ہے جو ان کے مذاہب سے متصادم ہیں۔ اسی وجہ سے یہ بھارتی اقلیتیں 68 برس سے اس آرٹیکل میں ترمیم کا مطالبہ کرتی چلی آ رہی ہیں۔

## حوالہ جات

## بیرونی روابط
* 
* US REPORT ON RELIGIOUS FREEDOM IN INDIA, a critique
* International Religious Freedom Report – India
* Hindu Genocide
* Christians convert back to Hinduism – http://news.bbc.co.uk/go/pr/fr/-/2/hi/south_asia/3534071.stm

زمرہ:بھارت میں مذہب
زمرہ:مذہبی آزادی بلحاظ ملک
زمرہ:بھارت میں آزادی اظہار
زمرہ:بھارت میں قانون